ΟΔΗΓΙΑ 96/24/ΕΚ ΤΟΥ ΣΥΜΒΟΥΛΙΟΥ της 29ης Απριλίου 1996 για την τροποποίηση της οδηγίας 79/373/ΕΟΚ περί εμπορίας των συνθέτων ζωοτροφών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η οδηγία 77/101/ΕΟΚ του Συμβουλίου, της 23ης Νοεμβρίου 1976, περί της εμπορίας των απλών ζωοτροφών (4) καταργήθηκε από την οδηγία 96/25/ΕΚ του Συμβουλίου, της 29ης Απριλίου 1996, για την κυκλοφορία των πρώτων υλών ζωοτροφών, για την τροποποίηση των οδηγιών 70/524/ΕΟΚ, 74/63/ΕΟΚ, 82/471/ΕΟΚ και 93/74/ΕΟΚ και για την κατάργηση της οδηγίας 77/101/ΕΟΚ (5) 7

ότι η οδηγία 96/25/ΕΚ αποσκοπεί ιδίως στην απάλειψη των διαφορών που υπάρχουν ανάμεσα στις εθνικές νομοθεσίες οι οποίες διέπουν τις απλές ζωοτροφές και τις πρώτες ύλες 7 ότι, προς τούτο, εισάγει κοινή ονομασία, «πρώτες ύλες ζωοτροφών», και ορισμό αυτής της ονομασίας, ο οποίος καλύπτει τόσο τις απλές ζωοτροφές όσο και τις πρώτες ύλες 7 ότι, συνεπώς, οι όροι αυτοί και ο ορισμός τους που δίδονται στην οδηγία 79/373/ΕΟΚ (6), θα πρέπει να αντικατασταθούν από τη νέα κοινή ονομασία και τον ορισμό που δίδεται στην οδηγία 96/25/ΕΚ 7 ότι οι τροποποιήσεις αυτές έχουν επιπτώσεις στον ορισμό των σύνθετων ζωοτροφών 7

ότι ο κατάλογος του μέρους Β του παραρτήματος της οδηγίας 96/25/ΕΚ θα πρέπει να χρησιμοποιείται για την κυκλοφορία των πρώτων υλών ζωοτροφών, ανεξαρτήτως προορισμού, καθώς και για τη σήμανση των πρώτων υλών ζωοτροφών που χρησιμοποιούνται για την παρασκευή σύνθετων ζωοτροφών 7

ότι στην οδηγία 92/87/ΕΟΚ της Επιτροπής, της 26ης Οκτωβρίου 1992, για την κατάρτιση ενός μη αποκλειστικού καταλόγου των κυριότερων συστατικών τα οποία συνήθως χρησιμοποιούνται και διατίθενται στο εμπόριο για την παρασκευή συνθέτων ζωοτροφών για ζώα άλλα εκτός των οικιακών (7) προβλέπεται κατάλογος συστατικών για τις απαιτήσεις σήμανσης των σύνθετων ζωοτροφών 7 ότι θα πρέπει να ληφθούν μέτρα για την κατάργηση της οδηγίας 92/87/ΕΟΚ μόλις τεθούν σε ισχύ τα μέρη Α και Β του παραρτήματος της οδηγίας 96/25/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 79/373/ΕΟΚ τροποποιείται ως εξής:

1. στο άρθρο 1 παράγραφος 2 στοιχείο α), ο όρος «απλές ζωοτροφές» αντικαθίσταται από τον όρο «πρώτες ύλες ζωοτροφών» 7

2. ο όρος «συστατικό/ά»αντικαθίσταται από τον όρο «πρώτη/ες ύλη/ες ζωοτροφών» 7

3. στο άρθρο 2, το στοιχείο β) αντικαθίσταται από το ακόλουθο κείμενο:

«β) "σύνθετες ζωοτροφές": μείγματα πρώτων υλών ζωοτροφών, με ή χωρίς πρόσθετες ύλες, προοριζόμενα για τη διατροφή των ζώων και λαμβανόμενα από το στόμα ως πλήρεις ή συμπληρωματικές τροφές.»

4. στο άρθρο 2, το στοιχείο ια) αντικαθίσταται από το ακόλουθο κείμενο:

«ια) "πρώτες ύλες ζωοτροφών": τα διάφορα προϊόντα φυτικής ή ζωικής προελεύσεως, σε φυσική κατά-σταση, νωπά ή διατηρημένα, και τα παράγωγα της βιομηχανικής τους μεταποίησης, καθώς και οι οργανικές ή ανόργανες ουσίες, με ή χωρίς πρόσθετες ύλες, που προορίζονται να χρησιμοποιηθούν για την από στόματος διατροφή των ζώων, είτε αυτούσιες είτε μετά από μεταποίηση, για την παρασκευή σύνθετων ζωοτροφών ή ως έκδοχα προμειγμάτων.»

5. στο άρθρο 10, το στοιχείο β) καταργείται 7

6. στο άρθρο 10α, παράγραφος 1, η φράση «που αναφέρεται στο άρθρο 10, στοιχείο β)» αντικαθίσταται από τη φράση «των κυριότερων πρώτων υλών ζωοτροφών που αναφέρονται στο μέρος Β του παραρτήματος της οδηγίας 96/25/ΕΚ του Συμβουλίου, της 29ης Απριλίου 1996, για την κυκλοφορία των πρώτων υλών ζωοτροφών, για την τροποποίηση την οδηγιών 70/524/ΕΟΚ, 74/63/ΕΟΚ, 82/471/ΕΟΚ και 93/74/ΕΟΚ και για την κατάργηση της οδηγίας 77/101/ΕΟΚ (*).

(*) ΕΕ αριθ. L 125 της 23. 5. 1996, σ. 35.»

7. στο άρθρο 10α, η παράγραφος 2 αντικαθίσταται από τα ακόλουθο κείμενο:

«2. Τα κράτη μέλη μεριμνούν για την τήρηση των διατάξεων των τίτλων I, II, III και IV του μέρους Α "Γενικά" του παραρτήματος της οδηγίας 96/25/ΕΚ.»

8. το άρθρο 11 αντικαθίσταται από το ακόλουθο κείμενο:

«Άρθρο 11

Για τους σκοπούς της ενδοκοινοτικής εμπορίας, οι ενδείξεις που τυπώνονται στο συνοδευτικό έγγραφο, τη συσκευασία, το δοχείο ή την επικολλημένη ετικέτα, συντάσσονται τουλάχιστον σε μία ή περισσότερες από τις εθνικές ή επίσημες γλώσσες της Κοινότητας που καθορίζει η χώρα προορισμού.»

Άρθρο 2

Το αργότερο στις 30 Ιουνίου 1998, τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 3

Οι θεσπιζόμενες διατάξεις εφαρμόζονται από την 1η Ιουλίου 1998. Ωστόσο, τα κράτη μέλη ορίζουν ότι οι σύνθετες ζωοτροφές που διατέθηκαν στο εμπόριο πριν την 1η Ιουλίου 1998 και δεν είναι σύμφωνες προς την παρούσα οδηγία, μπορούν να εξακολουθήσουν να κυκλοφορούν έως τις 30 Ιουνίου 1999.

Άρθρο 4

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

Λουξεμβούργο, 29 Απριλίου 1996.

Για το Συμβούλιο

Ο Πρόεδρος

W. LUCHETTI

(1) ΕΕ αριθ. C 238 της 26. 8. 1994, σ. 6.

(2) ΕΕ αριθ. C 305 της 31. 10. 1994, σ. 146.

(3) ΕΕ αριθ. C 102 της 24. 4. 1995, σ. 12.

(4) ΕΕ αριθ. L 32 της 3. 2. 1977, σ. 1 7 οδηγία όπως τροποποιήθηκε τελευταία από την οδηγία 90/654/ΕΟΚ (ΕΕ αριθ. L 353 της 17. 12. 1990, σ. 48).

(5) Βλέπε σ. 35 της παρούσας Επίσημης Εφημερίδας.

(6) ΕΕ αριθ. L 86 της 6. 4. 1979, σ. 30 7 οδηγία όπως τροποποιήθηκε τελευταία από την οδηγία 93/74/ΕΟΚ (ΕΕ αριθ. L 237 της 22. 9. 1993, σ. 23).

(7) ΕΕ αριθ. L 319 της 4. 11. 1992, σ. 19.